# data[].attributes.body
Sinulla voi olla oikeus Kelan järjestämään vaativaan moniammatilliseen yksilökuntoutukseen, jos sairauteesi tai vammaasi liittyy rajoitteita, jotka vaikeuttavat huomattavasti arjen sujumista. Kuntoutukseen pääsy edellyttää, että sairautesi tai vammasi vaatii vähintään 1 vuoden kestävää kuntoutusta.

Vaativaa lääkinnällistä kuntoutusta varten tarvitset kuntoutussuunnitelman. Sen tekee sinua hoitava lääkäri julkisessa terveydenhuollossa.

Kuntoutus järjestetään kuntoutuslaitoksessa, jossa voi yöpyä. Kuntoutusjakson sisältö perustuu omiin tarpeisiisi ja tavoitteisiisi. Kuntoutuksestasi vastaa moniammatillinen työryhmä, johon kuuluu esimerkiksi erikoislääkäri, sairaanhoitaja, fysioterapeutti, psykologi tai neuropsykologi ja sosiaalityöntekijä.

Myös omainen tai lapsen tai nuoren perhe voi osallistua kuntoutukseen. Lapsen tai nuoren kuntoutukseen osallistuu yleensä koko perhe tai osa perheestä kokoaikaisesti. Aikuisen kuntoutukseen voi osallistua yksi omainen tai läheinen osan aikaa. Kuntoutus kestää 10–26 vuorokautta yksilöllisen kuntoutustarpeen mukaan. Kuntoutus voidaan toteuttaa joko yhdessä tai useammassa jaksossa.

Kuntoutus on maksutonta. Sinulla saattaa olla oikeus kuntoutusrahaan kuntoutuksen ajalta. Kela korvaa myös kuntoutukseen tehtyjä matkoja.

# data[].attributes.body
Kela järjestää kuntoutus- ja sopeutumisvalmennuskursseja lapsille, nuorille ja aikuisille sekä heidän perheilleen ja lähiomaisilleen.

Kurssit auttavat kuntoutujaa ja hänen perhettään sopeutumaan sairauden tai vamman mukanaan tuomiin muutoksiin tai kuntoutumaan siitä. Kursseilta saat tietoa sairaudestasi, vertaistukea sekä tukea arjen toimintoihin ja niistä suoriutumiseen.

Osaan aikuisten ja nuorten kursseista sisältyy omaisen jakso, jolla omainen oppii tukemaan läheistään arjessa ja saa vertaistukea muilta samassa tilanteessa olevilta.

# data[].attributes.body
Hakeudu lääkäriin julkiseen terveydenhuoltoon. Kun olet saanut kuntoutussuunnitelman kuntoutustarpeestasi, voit hakea kuntoutusta Kelasta.

1. Täytä ja tulosta hakemuslomake Vaativa lääkinnällinen kuntoutus (KU 104).

2. Liitä hakemukseesi lääkärin kirjoittama kuntoutussuunnitelma, jossa on suositeltu kuntoutusta. Kuntoutussuunnitelman sijasta myös lääkärinlausunto B riittää, jos kuntoutussuunnitelmasi on kirjattu siihen.

3. Postita hakemus liitteineen Kelaan. Liitteet voit lähettää myös verkkoasiointipalvelun Viestit-toiminnon kautta. Kirjaudu asiointipalveluun verkkopankkitunnuksilla tai mobiilivarmenteella.

4. Kela kutsuu sinut tarvittaessa haastatteluun.

5. Asiointipalvelussa näet, onko hakemuksesi ratkaistu. Saat ratkaisusta myös kirjallisen päätöksen. Päätös kuntoutuksestasi lähetetään myös tiedoksi kuntoutusta toteuttavalle palveluntuottajalle, milloin se toimii paikkavarauksena ja maksusitoumuksena.

# data[].attributes.headline
Aiheenani on suun- ja nielun alueen syöpää sairastavien sopeutumisvalmennuskurssi, parikurssi

# data[].attributes.subject
Aiheenani on suun- ja nielun alueen syöpää sairastavien sopeutumisvalmennuskurssi, parikurssi

# data[].attributes.body
Kohderyhmänä ovat suun- ja nielun alueen syöpää sairastavat aikuiset, jotka ovat
opiskelemassa , työelämässä, palaamassa työhön, kuntoutustuella tai poissa työelämästä. Sairaudesta aiheutuu moniammatillisesti toteutettavan kurssimuotoisen kuntoutuksen tarve. Edellytyksenä on, että työ- ja toimintakykyä voidaan turvata tai parantaa suunnitellulla kuntoutuksella.

Kuntoutustarpeen tulee olla todettu julkisessa tai yksityisessä terveydenhuollossa tai työterveyshuollossa tai yksityisessä terveydenhuollossa.

Suun ja nielun alueen syöpää sairastavien sopeutumisvalmennuskurssille valitaan kuntoutujia, joilla sairauden ensivaiheen hoitojakso on loppuvaiheessa, hoito on päättynyt tai hoitojen seurantavaihe on menossa. Sopiva ajankohta kurssille määräytyy kuitenkin lopulta yksilöllisen tilanteen mukaisesti.

Kuntoutujan puoliso osallistuu kuntoutukseen hahmottaakseen läheisensä kokonaistilanteen, tuen tarpeen ja kyetäkseen edistämään kuntoutujan kuntoutumista. Häntä tuetaan ja ohjataan, jotta kuntoutujan arki sisältäisi kuntoutumista edistäviä toimintoja. Hän osallistuu kuntoutukseen kuntoutussuunnitelman, Kelan kuntoutuspäätöksen sekä kuntoutusohjelman edellyttämällä tavalla.

# data[].attributes.body
Kuntoutuksen tavoitteena on kuntoutujan työ- ja toimintakyvyn turvaaminen tai
parantaminen sekä kuntoutujan osallisuuden ja aktiivisuuden lisääminen kuntoutujalle merkityksellisissä arjen toiminnoissa.

Kuntoutus toteutetaan moniammatillisesti. Siinä hyödynnetään palveluntuottajan
syöpäkuntoutuksen erityisosaamista. Työ- ja toimintakyvyn turvaamisen ja parantamisen lisäksi kurssilla on esimerkiksi seuraavia
yleisiä tavoitteita:
– voimavarojen saaminen sairauden kanssa elämiseen
– tiedon saaminen ja syventäminen syöpäsairaudesta ja itsehoidosta
– terveiden elämäntapojen merkityksen ymmärtäminen
– arjessa ja työelämässä selviytymisen tukeminen
– toimivan vertaistukiverkoston luominen kotipaikkakunnalle
– oman elämänhallinnan lisääminen
Kurssin alussa määritellään kuntoutujaryhmän ja kuntoutujan yksilölliset tavoitteet kurssin yleisten tavoitteiden mukaisesti

# data[].attributes.body
Kuntoutuksessa käytettävät teemat ovat valinnaisia. Henkilöstö ja kuntoutujat valitsevat teemojen painotukset, jotka parhaiten soveltuvat kuntoutujien tavoitteisiin ja tarpeisiin. Henkilöstö auttaa teemojen avulla kuntoutujaa löytämään omat vahvuutensa ja voimavaransa. Henkilöstö toteuttaa valittuja teemoja käyttäen erilaisia menetelmiä, niin että kuntoutus etenee tavoitteellisesti ja edistää kuntoutujien aktiivista osallistumista.

Tässä kuntoutuksessa käsitellään seuraavia valinnaisia teemoja.
-  Psykososiaalinen ohjaus ja neuvonta
-  Ravitsemusohjaus
- Fyysinen aktivointi ja ohjaus
- Tietoja ja ohjausta terveyteen liittyvistä asioista
- Arjessa toimiminen

Puolison erillinen ohjelma
Henkilöstö keskustelee puolison kanssa elämäntilanteesta ja etsii keinoja, joilla tämä voi tavoitteiden suuntaisesti tukea kuntoutujan arkea ja löytää itselleen voimavaroja. Asiakokonaisuuteen kuuluu esimerkiksi
– kartoitetaan keinoja omaan ja perheen jaksamiseen
– keskusteleminen sairauden vaikutuksesta parisuhteeseen ja ihmissuhteisiin
– annetaan tietoa psyykkisen ja sosiaalisen hyvinvoinnin merkityksestä
– neuvotaan ja annetaan ohjausta kuntoutujan tukemisessa.

# data[].attributes.body
Kurssi toteutetaan avo- ja laitosmuotoisena kuntoutujan yksilöllisen tarpeen mukaan Kurssi kestää yhteensä 5 vuorokautta, ja se toteutetaan yhdessä jaksossa. Puoliso osallistuu kuntoutukseen koko kurssin ajan.

Kelan järjestämä avo- ja laitosmuotoinen kuntoutus on moniammatillista. Tämän vuoksi kurssista vastaa aina moniammatillinen työryhmä. Tämä työryhmä vastaa keskeisesti kuntoutuksen suunnittelusta ja toteutuksesta sekä kuntoutusprosessin menetelmistä, ajoituksesta ja kestosta. Työryhmän jäsenet pitävät kurssijaksoilla henkilöstön kokouksia, joissa käydään läpi kurssin ja kuntoutujien tilannetta ja näiden kuntoutustavoitteita sekä tavoitteiden toteutumista ja kuntoutusmenetelmien toimivuutta. Kokouksissa esiin tulevat
kuntoutujaa koskevat asiat dokumentoidaan kuntoutujakohtaisesti hänen asiakirjoihinsa.
Työryhmään kuuluu 5 jäsentä, jotka ovat eri henkilöitä. Siihen kuuluvat
– erikoislääkäri (onkologian tai gastroenterologian erikoislääkäri tai korva- nenä ja urkkutautien erikoislääkäri), jonka osuus kurssin toteutuksesta on vähintään 2
tuntia
– sairaanhoitaja AMK tai terveydenhoitaja AMK
– psykologi
– ravitsemusterapeutti tai ravitsemusneuvoja
– puheterapeutti

Kuntoutukseen sisältyy ohjattuja ryhmäkeskusteluja, pienryhmätyöskentelyä,  arjen hallintaa erilaisin toiminnallisin menetelmin.  Verkostotyö käynnistyy alkuvaiheessa ja jatkuu koko kuntoutusprosessin ajan kuntoutuksen lopussa tehtävään tiedonsiirtoon kuntoutujan määrittämälle verkostolle.

# data[].attributes.body
Työskentelen sairaanhoitajana poliklinikalla työparina lääkärin kanssa. Vastaanotolla  tulee tilanteita, joissa potilas kuulee ensimmäisen kerran että hänellä on todettu suun- ja nielun alueen syöpä. Keskustelu käydään yleensä lääkäri-potilas välisenä keskusteluna.

Omasta vakavasta sairaudesta kuuleminen on usein raskas asia käsitellä. Tilanteissa täytyy hoitajana olla "tuntosarvet pystyssä" tulkitsemaan potilaan mielentilaa. Yleensä vastaanoton jälkeen pyydän potilasta tulemaan vielä toiseen huoneeseen. Kertaamme vastaanotolla potilaan kuulemat asiat, ja potilaalla on vielä mahdollisuus varmistaa onko hän ymmärtänyt kaikki asiat.

Kannustan potilasta herkästi ottamaan yhteyttä, jos hänelle tulee kotona mieleen kysymyksiä. Tarvittaessa potilaalle voidaan järjestää uusi keskustelukäynti poliklinikalla. Keskustelu sairaudesta ja siihen liittyvistä asioista helpottaa asioiden käsittelyä ja mahdollista stressiä.

Syöpähoito toteutetaan Tays:ssa. Kun potilaan kontrollit siirtyvät takaisin Kanta-Hämeen keskussairaalaan, on tärkeää että potilas kokee että hänen terveyttään seurataan hoitojen jälkeen. Potilasta ohjataan edelleen herkästi ottamaan yhteyttä mieltä askarruttavissa asioissa, ja tarvittaessa järjestetään ylimääräisiä käyntejä.

Kuntoutuksessa potilaalla on mahdolisuus tavata ihmisiä, jotka ovat kokeneet saman sairauden. Parikurssilla myös puolisot voivat keskustella samassa elämäntilanteessa elävien kanssa. Jos potilas ei ole käynyt kuntoutuksessa, voin kannustaa heitä oallistumaan niihin.